### Beslutningstema

Det skal besluttes, om vedlagte designmanual skal godkendes, samt om der skal meddeles dispensation fra gældende lokalplan til butiksstørrelse, parkeringskrav og bygningshøjde, samt at desigmanual godkendes.

### Sagsfremstilling

Ejeren af ejendommen Nørre Frankel 1, 6792 Rømø, har søgt om tilladelse til at opføre en tilbygning, som udvider butiksarealet i stuetaget i butikken WestWind, indeholder 4 små personalelejligheder og selstændigt kontor på 1. sal. Kontoret ønskes indrettet med et tårn, som vist på facadetegninger. Den pågældende tilbygning kræver dispensation fra lokalplan nr. 240 i forhold til at butiksstørrelse, parkeringskrav og bygningshøjde, samt at vedlagte designmanual godkendes.

Lokalplan nr. 240 foreskriver i § 5.4, at der ikke må etableres udvalgsvarebutikker med et bruttoetageareal over 400 m2 eller dagligvarebutikker med et bruttoetageareal over 650 m2.

§ 5.8 bestemmer desuden, at bygninger må ikke opføres med en bygningshøjde på mere end 10,5 m målt fra niveauplan, jf. bygningsreglementet, og det højeste punkt på en bygning må maksimalt have en kote på 14,5 m DVR 90.

§ 9.8 bestemmer at der skal udlægges mindst: - 1 parkeringsplads pr. 100 m2 påbegyndt boligareal, dog minimum 1 parkeringsplads pr. bolig, - 1 parkeringsplads pr. 25 m2 påbegyndt butiksareal, - 1 parkeringsplads pr. 50 m2 påbegyndt areal til liberalt erhverv og service og - 1 parkeringsplads pr. 7 siddepladser ved café- og restaurationsvirksomhed.

I § 8.1 bestemmes, at der for bebyggelse, der inden for den enkelte matrikel har et samlet bruttoetageareal på over 1000 m2, skal udarbejdes en designmanual, der kan supplere bestemmelserne i §§ 6.1 – 7.13. Denne bestemmelse er fulgt op med § 8.2, som bestemmer, at der ikke kan udstedes byggetilladelse til et byggeri, før designmanualen er godkendt af Tønder Kommune.

Med det ansøgte kommer butikstørrelsen op på 660 m2 for udvalgsvarebutikken. Det er vurderet, at der er råderum inden for detailhandelsudlægget i lokalplanen og kommuneplanrammen. Det vurderes derfor muligt at dispensere til udvalgsvarebutiksstørrelsen.

Byningshøjden kommer op på ca. kote 15.5 DVR 90 dvs. en overskridelse på 1 meter. Det er Kikkenborgtårnet, som skaber overskridelsen af de tilladte bygninghøjder. Det er forvaltningens vurdering, at tårnet ikke hører hjemme i området og vil være med til at skabe forstyrrelser i helhedsindtrykket, som bærer præg af skarpe, stringente linjer. Ejeren har fundet inspiration i den gamle redningsstation ved [adresse], som har et [adresse] (tårn), som det kaldes på redningsstationen. Beskrivelsen af et kikkenborg og begrundelsen for, hvorfor de gerne vil bygge det, er vedlagt som bilag.

Tilbygningen kræver ydermere, at der tilvejebringes 22 nye parkeringspladser. Det vurderes ikke at være muligt at etablere de manglede parkeringspladser på egen grund. Dog er det muligt at dispensere mod, at der indbetales til pakeringsfonden for tidligere Skærbæk Kommune, som stadig er aktiv. Ved en dispensation med krav om indbetaling til parkeringsfond, forpligtiger Tønder Kommune sig til inden for 5 år at anlægge det antal parkeringpladser, som der indbetalt til. Hvis ikke dette sker, skal pengene tilbagebetales til indbetaler.

Da bebyggelsen på grunden overstiger 1.000 m2, skal der udarbejdes en desigmanual, som skal understøtte lokalplanens bestemmelser. Ejer har fået udarbejdet en desigmanual, som er vedlagt som bilag. Forvaltningen har vurderet, at desigmanualen kun beskriver de eksisterende forhold og ikke er med til at skabe den rigtige formgivning og sammenhængskraft i byggeriet i området.

Centerområdet er i dag kendetegnet ved stramme, stringente linjer med lige linjer i tagfladerne. Lokalplanen foreskriver i § 6.5, at tage skal belægges med tegl, beton, skifer, tagpap på trekantlister eller lignende mørke ikke-reflekterende materialer, dog ikke eternit. Inden for den enkelte ejendom skal valgt tagform, Nikolai Jespersen og -dækningsmateriale være ens for ny bebyggelse. Tårnet vurderes til at skabe en ændring i bebyggelsesstruktur, hvad angår tagene på ejendommen og er med til at skabe et forstyrrende element, som ikke passer ind i bygningens linjer.

### Lovgrundlag

PLanloven, lokalplan nr.

### Fagchefen for Plan og Udvikling indstiller,

at der meddeles dispensation til butikstørrelse og til parkeringskravet mod betaling til parkeringsfond,

at der meddeles afslag på dispensation til bygningshøjden og kikkenborgtårnet, samt

at desigmanualen skal revideres, med fokus på at skabe sammenhænge i byggeriet og området i [adresse] som helhed.

### Beslutning

Punktet tages af dagsordenen.